Pelikonsoli
Pelikonsoli on viihde-elektroniikan laite, joka on valmistettu videopelien pelaamista varten. Käytännössä se on pelkkään viihdekäyttöön suunniteltu henkilökohtainen tietokone, jonka arkkitehtuuri (laitteisto sekä ohjelmisto) on täysin suljettu ja suojattu ulkopuolisilta. Yleensä laitteen tuottamaa kuvaa katsellaan televisiosta ja toimintoja ohjataan peliohjaimella.
Tietokonepeli
Tietokonepeli (myös PC-peli) tarkoittaa videopeliä, jota pelataan tietokoneella eikä varta vasten pelaamiseen tarkoitetulla laitteella, kuten pelikonsolilla. Tietokonepeleille tyypillisiä asioita ovat näppäimistön ja hiiren käyttö ohjainlaitteina, pelien vapaampi saatavuus eri lähteistä ja pelaajan mahdollisuus valita käytössä oleva laitteisto sekä ohjelmisto. Tietokoneet tyypillisesti ovat myös laskentateholtaan parempia kuin konsolit.